Siudad Valjesas
Siudad Valjesas (isp. Ciudad Valles) – miestas Meksikos rytuose, San Luis Potosi valstijoje, į vakarus nuo Tampiko, Rytų Siera Madrės kalnų rytinėje papėdėje. Tai antras pagal dydį valstijos miestas. Per miestą eina San Luis Potosi-Tampiko plentas. Medvilnės, tabako, cukraus pramonė. Prekyba. Apylinkėse auginami kavamedžiai, tabakas, cukranendrės, vaismedžiai. Turizmas (apylinkėse yra vaizdingų krioklių, kalnų regyklų).